راجندر پرساد

ڈاکٹر راجندر پرساد (3 دسمبر، 1884ء – 28 فروری، 1963ء) بھارت کے پہلے صدر تھے۔ وہ بھارت کی آزادی کی تحریک کے اہم رہنماؤں میں سے تھے اورانہوں نے انڈین نیشنل کانگریس کے صدر کے طور پر اہم کردار ادا کیا تھا۔ انھوں نے بھارتی آئین کی تیاری میں بھی اپنا اہم کردار نبھایا تھا جس کے نتیجہ میں 26 جنوری 1950ء کو بھارت ایک جمہوریہ کے طور پر تسلیم کیا گیا۔ صدر ہونے کے علاوہ انھوں نے آزاد بھارت میں مرکزی وزیر کے طور پر بھی کچھ عرصہ کے لیے کام کیا تھا۔ پورے ملک میں انتہائی مقبول ہونے کی وجہ سے انھیں راجندر بابو یا "دے شرتن" کہہ کر پکارا جاتا تھا۔ وہ بہار کے اہم سیاسی لیڈر تھے۔ 1931ء میں برطانوی حکومت نے انھیں نمک مارچ کے لیے پابند سلاسل کیا۔ 1942ء میں بھارت چھوڑو تحریک کے لیے بھی جیل گئے۔ 1946ء کے انخابات کے بعد وہ وزیر برائے کھیتی باڑی بنے۔ 1947ء میں آزادی کے بعد وہ مجلس دستور ساز کے صدر بنے۔ مجلس دستور ساز نے ہی آئین ہند کو مرتب کیا تھا۔

1950ء میں بھارت ایک جمہوری ریاست بنا اور پرساد کو پہلا صدر بھارت نامزد کیا گیا۔ بھارتی عام انتخابات، 1951ء کے بعد پہلی دفعہ بھارتی پارلیمان تشکیل دی گئی اور وہ صدر مقرر ہوئے۔

 ابتدائی زندگی 
راجیندر پرساد زمیندار اور مالدار کائستھ ہندو تھے۔ ان کی ولادت بھارت کی ریاست بہار کے سیوان ضلع کے زردائی گاؤں میں ہوئی تھی۔۔ ان کے والد مہادیو سہائے سنسکرت اور فارسی کے اسکالر تھے۔ ان کی والدہ کملیشوری دیوی ایک مذہبی خاتوں تھیں جو پرساد کو راماین اور مہابھارت کی کہانیاں سنایا کرتی تھیں۔

 تعلیم 
پانچ برس کی عمر میں ان کے والدین نے انھیں ایک مولری کی شاگردی میں دے دیا تاکہ وی فارسی زبان، ہندی زبان اور حساب سیکھ سکیں۔ رسمی ابتدائی تعلیم حاصل کرنے کے بعد انھیں ضلع اسکول میں داخلہ دلوایا گیا۔ جون 1896ء میں 12 سال کی عمر میں ان کی شادی راج ونشی دیوی سے ہو گئی۔ وہ اپنے بھائی کے ساتھ ٹی کے گھوش اکیڈمی پٹنہ گئے۔ انھوں نے]]کلکتہ یونیورسٹی]] کا داخلہ امتحان امتیازی نمبرات سے پاس کیا اور انھیں 30 روپیہ ماہانہ وظیفہ ملنے لگا۔

1902ء میں انھوں نے پریزیڈنسی یونیورسٹی، کولکاتا میں بحیثیت سائنس کا طالب علم داخلہ لیا اور ایف اے کا امتحان پاس کیا۔ مارچ 1905ء میں کلکتہ یونیورسٹی سے گریجویشن کیا۔

 حوالہ جات 

 بیرونی روابط 

 Rajendra Prasad at Encyclopædia Britannica


زمرہ:1884ء کی پیدائشیں
زمرہ:1963ء کی وفیات
زمرہ:انڈین نیشنل کانگریس کے صدور
زمرہ:بیسویں صدی کے بھارتی قانون دان
زمرہ:بھارت رتن وصول کنندگان
زمرہ:بھارت کی دستور ساز اسمبلی کے ارکان
زمرہ:بھارت میں ریاستی جنازے
زمرہ:بھارتی صدور
زمرہ:بھارتی ہندو
زمرہ:بہار سے آزادی ہند کے فعالیت پسند
زمرہ:پریزیڈنسی یونیورسٹی، کولکاتا کے فضلا
زمرہ:سیوان کی شخصیات
زمرہ:ضلع سیوان کی شخصیات
زمرہ:کلکتہ یونیورسٹی کے فضلا
زمرہ:کلکتہ یونیورسٹی کے فکیلٹی
زمرہ:بہار سے انڈین نیشنل کانگریس کے سیاست دان
زمرہ:گاندھی
زمرہ:بھارتی وکلاء
زمرہ:بہاری شخصیات
زمرہ:بیسویں صدی کے بھارتی سیاست دان
زمرہ:بہاری سیاست دان